
Riigihanke „MICROSOFT OFFICE LITSENTSIDE RENDILEPING NARVA LINNAVALITSUSELE 2014-2017“ tulemuste kinnitamine

1. Asjaolud ja menetluse käik

Narva Linnavalitsuse (NLV) 11.06.2014.a korraldusega nr 672-k kinnitati riigihanke „Microsoft Office litsentside rendileping Narva Linnavalitsusele 2014-2017“ hankedokumendid (HD) ning tehti Narva Linnakantseleile  ülesandeks viia läbi hankemenetlus. NLV riigihankekomisjoni 27.06.2014.a koosolekul toimus tähtaegselt laekunud  pakkumuste avamine ning 30.06.2014.a. pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine. Lähtudes eeltoodust ning juhindudes NLV 08.03.2006.a määruse nr 298 „Riigihangete läbiviimise reglement” § 16 p-st 1 tuleb riigihanke tulemused kinnitada Narva Linnavalitsuse korraldusega.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” (edaspidi Reglement) § 10 p-de 1-3 kohaselt pärast konkursipakkumiste pakendite avamist riigihanke konkursikomisjon kvalifitseerib pakkujad, võrdleb ja hindab pakkumisi ning teeb otsuse eduka pakkumise kohta. Reglemendi § 16 p-st 1 tulenevalt kinnitab hankemenetluse tulemused Narva Linnavalitsus. 

3. Otsus

Kinnitada riigihanke « Microsoft Office litsentside rendileping Narva Linnavalitsusele 2014-2017» avatud hankemenetluse tulemused, vastavalt juurdelisatud Narva Linnavalitsuse riigihanke konkursi-komisjoni protokollile, tunnistades võitjaks GT Tarkvara OÜ  (reg. 10235193) pakkumuse kogumaksumusega 26599,50 EUR-i (rendimaksumus käibemaksuta üheks aastaks).
4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

